Meisie verdrink in steengroef op plaasFoto: Verskaf. ŉ Meisie, vermoedelik nege jaar oud, het Sondagmiddag in ŉ steengroef verdrink. Annine Siddall, woordvoerder van ER24, het gesê sy het op ŉ plaas in Rhodewal in Bloemfontein verdrink. Die polisie het ER24 omstreeks 15:00 van die voorval in kennis gestel. “Paramedici het ongeveer 40 minute lank die meisie met gevorderde lewensondersteunende ingrypings probeer red, maar sy is ongelukkig later op die toneel dood verklaar,” het Siddall gesê. Die presiese omstandighede rakende die voorval is nog nie in dié stadium bekend nie. Die polisie ondersoek die voorval.